นายกรัฐมนตรี พอใจการอภิปราย 2 วันที่ผ่านมา โดยจะนำไปปรับปรุงการจัดสรรงบประมาณในแต่ละกระทรวงอย่างเหมาะสม
นายกรัฐมนตรี พอใจการอภิปราย 2 วันที่ผ่านมา โดยจะนำไปปรับปรุงการจัดสรรงบประมาณในแต่ละกระทรวงอย่างเหมาะสมพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวก่อนการเข้าประชุมพิจารณาร่างพระราชบัญญัติงบประมาณรายจ่ายประจำปีงบประมาณ 2563 วาระที่ 1 (รับหลักการ) ของสภาผู้แทนราษฎร ณ อาคารรัฐสภาใหม่ ว่า ภาพรวมพอใจการอภิปรายทั้ง 2 วันที่ผ่านมาที่มีประโยชน์ โดยตนเองพร้อมรับฟังทั้งหมดเพื่อนำไปปรับปรุงบูรณาการงบประมาณในแต่ละกระทรวงต่อไปตามความเหมาะสม เช่น การแก้ปัญหาฝุ่นละออง PM 2.5 ของประเทศ การบริหารจัดการทรัพยากรน้ำ ในส่วนเรื่องความมั่นคงจำเป็นต้องจัดสรรตามความเหมาะสมเช่นกัน เพราะยุทโธปกรณ์หลายอย่างล้าสมัยใช้การได้ไม่มีประสิทธิภาพ โดยเฉพาะการลาดตระเวนในทะเลที่อาจมีการปะทะกัน จึงจำต้องการงบประมาณมาลงทุนด้านต่างๆทั้งโครงสร้างพื้นฐานของประเทศ เนื่องจากรัฐบาลยังมีขีดความสามารถใช้หนี้ระยะสั้นและระยะยาวได้อยู่ ทั้งนี้ ต้องสร้างการรับรู้ให้กับประชาชนมากขึ้นเพื่อให้เกิดความร่วมมือนายกรัฐมนตรีและรัฐมนตรีว่าการกระทรวงกลาโหม กล่าวย้ำว่า กรณีแผนผังที่ พลเอก ประวิตร วงษ์สุวรรณ รองนายกรัฐมนตรี ถืออยู่เป็นการรายงานผลการจับกุมยาเสพติดประมาณ 1,500 กิโลกรัม โดยรัฐบาลไม่ได้ปล่อยปละละเลยแต่มีการผลิตมากขึ้น จึงเกิดการจับกุมได้มากขึ้นและมีการคุมเข้มลาดตระเวนมากขึ้นเช่นกัน